*PRIČA JESENSKOG ŠEŠIRA*

 Ja sam šešir i zovem se Jasenka. Dolazim iz obitelji Jesenko. Moji me prijatelji zovu me Jasa. Imam trinaest godina.

 Rođena sam iz ljubavi mame Magle i tate Vjetra. Moji roditelji kažu kako sam rođena u najljepšim bojama na svijetu. Kosa mi je zlatne boje kao slavonski dukat, a oči su mi kao dva smeđa kestena. Idem u školu „Dobriša Cesarić”, no to nije obična škola,to je škola za šešire. Vrlo sam uspješna u školi i svaki dan dobijem barem jednu peticu iz Bojenja, Opisivanja ili Zbrajanja plodova. Moj najbolji školski prijatelj je gospodin Oblak,a najbolja prijateljica gospođica Kiša. S Oblakom provodim više vremena nego sa svojim ostalim prijateljima. On mi je čak i više od prijatelja, ali o tomu možemo neki drugi put…U ranu jesen najviše volim s Oblakom plesati po krovovima kuća dok nam svira prijateljica Kiša. Idem i na razna natjecanja i to najčešće na natjecanje u crtanju, bojenju, letenju na vjetru i utrkivanju s lišćem. Sa svakoga natjecanja ponesem neki uspomenu koju možete vidjeti na meni.

 Zapravo ,znate što,djeco? Najviše volim bojiti ulice vašega grada u vama najdraže boje, stoga i ne moram reći koje mi je najdraže godišnje doba, zar ne ?

 Tena Terzić, 5. b

Tena Terzić,5.b 30.studenoga 2018.